81/518/ETY: Neuvoston päätös, tehty 6 päivänä heinäkuuta 1981, maatalouden tietojenkeruujärjestelmän uudelleenjärjestelystä Italiassa



Virallinen lehti nro L 195 , 18/07/1981 s. 0048 - 0050

Suomenk. erityispainos Alue 3 Nide 13 s. 0156

Ruotsink. erityispainos Alue 3 Nide 13 s. 0156



NEUVOSTON PÄÄTÖS, tehty 6 päivänä heinäkuuta 1981, maatalouden tietojenkeruujärjestelmän uudelleenjärjestelystä Italiassa (81/518/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(), ottaa huomioon Euroopan parlamentin lausunnon(), sekä katsoo, että yhteisen maatalouspolitiikan tehokkaan ja tasapainoisen täytäntöönpanon varmistamiseksi Italiassa, erityisesti Mezzogiornon alueilla, on tarpeen saada käyttöön tilastotietoja, joiden kantavuus ja luotettavuus ovat tyydyttäviä Italian maatilojen sekä maataloustuotteiden tuotannon, jalostuksen ja kaupan pitämisen osalta, Italian maataloudessa alueellisten yksikköjen tasolla ja osittain taloudellisten yksikköjen tasolla tällä hetkellä tehdyn tilastotietojen keruun järjestelmä on tähän asti täyttänyt jossain määrin yhteisön vaatimukset erityistapauksissa tiettyjen laskentojen osalta sekä toteuttamisen että rahoituksen suhteen; tämän vuoksi tietojenkeruujärjestelmän uudelleenjärjestely on erittäin suotavaa, jotta saataisiin vankempi perusta toimitettaville tilastotiedoille; täten järjestelmä voitaisiin saattaa muiden jäsenvaltioiden järjestelmien mukaiseksi, mikä parantaisi vertailtavuutta yhteisön sisällä, talouteen ja talousarvioon liittyvien rajoitusten vuoksi Italian hallituksella ei ole käytettävissään riittäviä varoja sen merkittävän tehtävän toteuttamiseksi, josta on kyse jo muissa jäsenvaltioissa olemassa oleviin järjestelmiin verrattavan tilastojärjestelmän perustamisessa, tehokkaan maataloustietojen tallentamisjärjestelmän käyttöönotto Italiassa on yhteisön edun mukaista, ja se edistää perustamissopimuksen 39 artiklan 1 kohdan a alakohdassa määriteltyjen tavoitteiden saavuttamista, joihin kuuluvat yhteismarkkinoiden moitteettomalle toiminnalle välttämättömät rakennemuutokset, yhteisön rahoitusosuus toteutettavista toimenpiteistä suunnitellaan niin, että yhteisön talousarvioon ei kuitenkaan oteta menoja, jotka liittyvät hallinnollisiin kustannuksiin ja henkilökuntaan asetuksen (ETY) N:o 729/70(), sellaisena kuin se on viimeksi muutettuna asetuksella (ETY) N:o 3509/80(), 1 artiklan 4 kohdan mukaisesti, olisi määriteltävä edellytykset, joissa yhteisö osallistuu kyseisen jäsenvaltion laatiman ja täytäntöönpaneman tilasto-ohjelman rahoitukseen; vaikka Italian hallitukselle jätetään vastuu tämän ohjelman järjestämisestä olemassa olevat hallinnolliset rakenteet huomioon ottaen, olisi määrättävä joukosta edellytyksiä, joiden tarkoitus on taata yhteisön rahoituksen käyttö parhaalla mahdollisella tavalla, yhteisön olisi kyettävä varmistamaan, että Italian hallituksen toteuttamat toimenpiteet auttavat yhteisen toiminnan tavoitteiden saavuttamisessa ja täyttävät edellytykset, joita yhteisön rahoituksessa on noudatettava, ja olisi määrättävä menettelystä, jolla toteutetaan jäsenvaltioiden ja komission välinen tiivis yhteistyö pysyvässä maataloustilastokomiteassa, ON TEHNYT TÄMÄN PÄÄTÖKSEN: 1 artikla Ottaakseen Italiassa käyttöön maataloutta koskevien tilastotietojen keruujärjestelmän, joka täyttäisi täysin yhteisön vaatimukset tilastotiedoista tällä alalla, Italian hallituksen on varmistettava, että: a) toteutetaan asteittain yhtenäinen tilastotietojen keruuohjelma; tilastotiedot kerätään otosten perusteella, joita tähän tehtävään valitut ja erityisesti koulutetut tutkijat ottavat maatiloilta, b) vahvistetaan tai luodaan alueellinen teknis-hallinnollinen perusrakenne, joka takaa pyydetyn tietojen keruun ja tietojen toimittamisen Istituto centrale di statisticalle (Istat). 2 artikla Italian hallituksen on valvottava, että uudelleenjärjestelyn päätyttyä 1 artiklassa tarkoitetun tilastotietojen keruujärjestelmän rakenne takaa yhteisön tasolla vaadittujen tai mahdollisesti vaadittavien tietojen keruun suorittamisen ja että tämä tietojen keruu täyttää yhteisön oikeuden vaatimukset tietojen keruun kentän ja kohteen osalta sekä luotettavuuden ja asetettujen määräaikojen osalta ilman, että ne saisivat mitään ylimääräistä taloudellista tukea yhteisöltä tällä päätöksellä määrätyn rahoitusosuuden lisäksi, lukuun ottamatta tapauksia, joissa säädetään yhteisön rahoitusosuuksista myös muille jäsenvaltioille. 3 artikla 1. Edellä 1 artiklassa tarkoitetun tietojenkeruujärjestelmän järjestely alkaa vuonna 1981 ja sen jälkeen toteutetaan mahdollisimman nopeasti maatilojen rakennetta koskevien tietojen keruuohjelma. Uusi järjestelmä järjestellään ja tietojenkeruuohjelma toteutetaan seuraavan aikataulun mukaisesti: a) 1982: joitakin otantatutkimuksia tehdään kahdella tai kolmella alueella. Tässä yhteydessä on mahdollista kokeilla, miten Assessorati dell'agricoltura e delle foresten tähän tehtävään koulutettu tekninen henkilökunta toteuttaa tietojen keruun; b) 1983: uusia kyselylomakkeita ja uusia otantatutkimusmenetelmiä kokeillaan kahdella tai kolmella alueella, jotta olisi mahdollista laatia sarja vaihtoehtoja maatilojen rakennetta koskevan tutkimuksen tulosten perusteella; c) 1984: kokeelliset tietojen keruut ulotetaan muille alueille; d) 1985: kansallisella tasolla sovelletaan ensimmäisen kerran uutta tietojenkeruujärjestelmää, jolla on uusi rakenne; e) 1986 P1987: uusi järjestelmä otetaan käyttöön koko Italian tasavallan alueella (1986). Vuoden 1987 aikana voidaan komission avustuksella erityisesti täsmentää mahdollisesti tarvittavat lopulliset parannukset menetelmiin. 2. Italian tasavallalla on mahdollisuus ehdottaa muutoksia 1 kohdassa tarkoitettuun ohjelmaan. Komissio päättää näiden muutosten hyväksymisestä 6 artiklassa määrättyä menettelyä noudattaen pysyvää maataloustilastokomiteaa kuultuaan. 4 artikla 1. Vuodesta 1981 vuoteen 1986 Italian hallituksen on esitettävä vuosittainen ohjelma toimenpiteistä 1 artiklassa määritellyn ohjelman toteuttamiseksi. Tässä ohjelmassa on oltava tiedot: a) kaikesta seuraavana vuonna tehtävästä tietojen keruusta ja erityisesti tutkimuskentästä, otantasuunnitelmasta, käytettävistä kyselylomakkeista ja ennakoiduista tilastollisista virheistä; b) edeltävän vuosittaisen ohjelman täytäntöönpanossa saadusta kokemuksesta, johon kuuluu edistys, joka on saavutettu uuden tietojenkeruujärjestelmän käyttöönotossa kansallisella tasolla kullakin tuotantoalalla, todetuista tilastollisista virheistä ja toimenpiteistä, joita on toteutettu tulosten luotettavuuden parantamiseksi. 2. Italian hallituksen on toimitettava vuosittaiset ohjelmat komissiolle aiheellista tarkastusta varten ennen edeltävän vuoden kesäkuun loppua. Ensimmäinen ohjelma on kuitenkin toimitettava viimeistään kolmen kuukauden kuluttua tämän päätöksen voimaantulosta. 3. Komission pyynnöstä Italian hallitus toimittaa lisätietoja 1 kohdan mukaisesti esitetystä ohjelmasta. Komissio päättää vuosittaisten ohjelmien hyväksymisestä 6 artiklassa määrättyä menettelyä noudattaen pysyvää maataloustilastokomiteaa kuultuaan. 5 artikla 1. Yhteisön kokonaisosuus 1 artiklassa tarkoitetusta ohjelmasta on arviolta enintään 15 miljoonaa ecua. 2. Tämä rahoitusosuus luovutetaan Italian hallitukselle kuudessa vuosittaisessa maksuerässä sen jälkeen, kun 4 artiklassa tarkoitettu vuosittainen täytäntöönpanoohjelma on esitetty ja hyväksytty, ja sillä edellytyksellä, että edeltävä vuosittainen ohjelma on pantu täytäntöön. 3. Edellä 1 kohdassa tarkoitetun määrän vuosittainen jakautuminen riippuu ohjelman täytäntöönpanon edistymisestä. 6 artikla 1. Jos tässä artiklassa määrättyä menettelyä on noudatettava, asian saattaa pysyvän maataloustilastokomitean käsiteltäväksi sen puheenjohtaja joko omasta aloitteestaan tai jonkin jäsenvaltion edustajan pyynnöstä. 2. Komission edustaja tekee komitealle ehdotuksen tarvittavista toimenpiteistä. Pysyvä maataloustilastokomitea antaa lausuntonsa näistä toimenpiteistä määräajassa, jonka puheenjohtaja voi asettaa tarkasteltavien asioiden kiireellisyyden mukaan. Lausunto annetaan 45 äänen enemmistöllä; jäsenvaltioiden äänet painotetaan perustamissopimuksen 148 artiklan 2 kohdassa määrätyllä tavalla. Puheenjohtaja ei osallistu äänestykseen. 3. Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole pysyvän maataloustilastokomitean lausunnon mukaisia, komissio ilmoittaa niistä viipymättä neuvostolle; tässä tapauksessa komissio voi lykätä päättämiensä toimenpiteiden soveltamista enintään yhdellä kuukaudella ilmoituksen tekopäivästä. Neuvosto voi määräenemmistöllä päättää asiasta toisin yhden kuukauden kuluessa. 7 artikla Tämä päätös tulee voimaan seuraavana päivänä sen jälkeen, kun se on tehty. 8 artikla Tämä päätös on osoitettu Italian tasavallalle. Tehty Brysselissä 6 päivänä heinäkuuta 1981. Neuvoston puolesta Puheenjohtaja G. HOWE () EYVL N:o C 212, 20.8.1980, s. 5 () EYVL N:o C 327, 15.12.1980, s. 101 () EYVL N:o L 94, 28.4.1970, s. 13 () EYVL N:o L 367, 31.12.1980, s. 87